Venstre-topp vil ha felleskjønn i offentlige dokumenter
– I fremtiden kan vi tenke oss et samfunn hvor stadig flere velger å definere seg som hverken mann eller kvinne – men som et formelt akseptert felleskjønn – gjerne «hen» – slik vi ser det i Danmark og i Sverige, sier stortingsrepresentant Ketil Kjenseth (V), som er medlem av helse- og omsorgskomiteen.Han er homofil, og står bak Venstres forslag om å innføre et slags intetkjønn i offentlige papirer og dokumenter. Venstres forslag først ble omtalt i Dagbladet torsdag. – Det er ikke snakk om å vedta noen endring av folks dagligtale – men rene formelle endringer av hvilke valg du har når du registrerer det i offisielle skjema som for eksempel passet. I dag har du valg mellom mann og kvinne. Vi foreslår at det også skal være mulig å sette en tredje kjønnskategori – gjerne «hen» – for de som hverken vil fremstå som mann eller kvinne, sier Kjenseth.– Hvorfor det? – Det kan ha praktiske årsaker, for eksempel for transpersoner som skifter kjønnsuttrykk. Det vil kunne oppstå problemer hvis du står oppført i passet som mann, og du er kledd som en kvinne. Dette gjelder naturligvis ikke noen stor gruppe, men det er enkelt for samfunnet å legge til rette for for dette. I tillegg vil det være personer som ikke ønsker å ha en identitet som enten mann eller kvinne. Kjenseth mener at denne tankegangen er i sin spede begynnelse i Norge, men at det vil være vanlig i fremtiden i mange land å ha adgang til å identifisere seg som «hen» – hverken mann eller kvinne. Les også: – Homo-mobbing kan ødelegge liv– Dette er en del av en lang prosess: Husk at det tok 25 år fra vi fikk partnerskapsloven til vi i dag har en fullverdig likekjønnet kirkevielse. Det vil også ta lang tid før dette modnes. I dag er det solid innarbeidet tradisjon å skille barn fra fødselen i gutter og jenter, og dette skillet er innarbeidet i alle systemer. Jeg tenker at vi en gang i fremtiden utvikler et samfunn hvor kjønn ikke er så identitets-viktig, hvor kjønnet har vesentlig mindre betydning enn i dag, sier Ketil Kjenseth. Blogger: Ønsker et tredje kjønn En av landets mest kjente transpersoner, sexolog Esben Esther Pirelli Benestad (66), mener at gruppen som vil kunne bruke en tverrkjønnet identifikasjon er betydelig:– Jeg kaller det et tredje alternativ, hvor dokumenter som pass kan inneholde markering for mann, kvinne og så noe som fanger alle som ikke ønsker å ha en identitet som mann eller kvinne. Denne gruppen er større enn man skulle tro – en undersøkelse på New Zealand viste at 1,2 prosent av de spurte ville ønske et tredje alternativ. Vi snakker altså ikke promille, men prosenter – tenk på et land som India med 1,3 milliarder mennesker – vi snakker i så fall bare der om over ti millioner mennesker, sier Esben Esther.Han peker på at et slikt tredje alternativ allerede er innført i pass i en god del land, som India, Pakistan, Australia, New Zealand og Tyskland. – Tokjønnsmodellen som vi har, er allerede antikvarisk, sier han. Han forteller at han i sin tid fikk utarbeidet et eget dobbelt ID-kort hos politiet i Grimstad, hvor han vises både som mann og som kvinne. – En gang jeg kom som kvinne til en grenseovergang ut fra Polen, så den kvinnelige grensepolitibetjenten på passet, så på meg, så på passet igjen, og så på meg, og forkynte med skarre-r: «Diss is vrong!». Da kunne jeg ta fram ID-kortet mitt fra Grimstad, og hun kikket på det, smilte stort og sa: «Dis is OK!», forteller Esben Esther Pirelli Benestad.
Er det så viktig om du er født gutt eller jente? Kan du tenke det at offentlige papirer og pass i fremtiden ikke krever å vite hvilket kjønn du er? Kan du tenke det at offentlige papirer og pass i fremtiden ikke krever å vite hvilket kjønn du er?